Bad Girl佬

Bad Girl佬係香港商業電台叱咤903嘅清談娛樂節目，連埋廣告每集係六十分鐘。主持係阿正、Elsie，喺2021年9月20號開始，逢禮拜一到五晚上十一點到深夜十二點播出。

主題環節 (晚上11點半到深夜12點)

現時環節
我挑！戰！
阿正同Elsie每集會做各式唔同嘅挑戰，務求做到成功嘅Bad Girl佬! 逢星期一播出。

阿正同Elsie喺第五波新冠疫情嚴峻期間在家工作，由2022年2月28號到3月28號，喺各自嘅屋企做挑戰，環節名改叫「WFH挑！戰！」

2023年4月24號到5月16號期間暫停，取而代之嘅係「DSE Special『特大考』」。

明星撩秘史 
專訪明星嘅環節，請佢拎啲𤓓嘢同阿正同Elsie分享，有時會出bad wording誘導佢講其他唔同範疇嘅𤓓嘢。諷刺地，阿正同Elsie可能會套咗自己啲𤓓嘢。逢星期二播出。

由於熱帶風暴獅子山吹襲香港，原定2021年10月12號嗰集同遊戲Friday Night調時間，移師到15號播出。

由於疫情收緊社交距離措施，由2022年1月22號到2月15號，同埋3月29號，改做訪問商台同事，環節名改叫「同事撩秘史」。阿正同Elsie喺第五波新冠疫情嚴峻期間在家工作，由2022年3月1號到22號，同埋4月5號，再改環節形式做爆自己啲𤓓嘢，仲有讀出喺Instagram專頁向聽眾收集到嘅𤓓嘢，環節名改叫「自己撩秘史」／ 「聽眾撩秘史」。

痴女正傳
講一個黑暗組織話事人搵男朋友嘅故事。環節繼承自一位呀唔該，逢星期三播出。角色有：
戴美人－富家痴女兼黑暗組織話事人，無仔不歡兼非常自戀。口頭禪：「做女人要有矜持」背脊紋身：中半山鳥獸圖；技能：食字、出IQ題、貓貓拳
嘉年華 (Wesley)－極貧窮男神，每集做一份散工，獲譽「多才多藝嘅金牌炒散王」。呂晨未婚夫，戴美人長期嘅戀愛對象。技能：點穴
哈姆太狼－又叫「哈仔」嘅寵物狼，一講佢嘅全名就會變大兼食仔，本來喺一位呀唔該時代食戴美人新識嘅男神，但係嚟到Bad Girl佬時代只食過一個女人。替身：酵母太狼
呂晨－富家女神，嘉年華未婚妻，擁有一大堆表哥。口頭禪：「喱個係咪笑話嚟㗎? 我係咪要笑㗎？」、「辛苦嗮麻煩嗮」、「哼哼哼~」
勤管家－戴美人嘅管家，又叫「勤仔」。口頭禪：「事不宜遟」、「邊個蝦我大小姐！？」技能：咆哮式恐嚇、嗲嗲式恐嚇；嗜好：研究手毛
以下為特別角色：
強管家－戴美人嘅管家。經常挑釁戴美人及追糧但失敗，對BB零抵抗力。口頭禪：「我都係有嗰句講嗰句啦！」
金匙－夜替圖書故事演講員，Halloween Special：Bad Time Story嘅衍生角色，獲戴美人聘請嗰晚因識穿勤管家同戴老爺嘅密會而慘遭哈姆太狼呑食。技能：狂炒散、識穿人哋好事
戴老爺－戴美人嘅富豪父親，為「做自己」曾扮死，同勤管家喺房內發出怪聲，最後被金匙識穿
格格管家－全名格勒底斯，戴美人嘅替工管家。曾因太有禮貌放生嘉年華而被炒，其後復工。口頭禪：「事不遲宜」、「事遲不宜」技能：扮羊
呂晨表哥群：大表哥－搬運工人Oscar、二表哥－視光師Oscar Lee、喺澳洲嘅四表哥－Yim Yu、五表哥－日本料理師木子文曦、六表哥－Dr. Lee、七表哥－選美比賽司儀雷神Thor
before the night ends－嘉年華嘅細佬
王酸－來自「台灣」嘅特別嘉賓，故此個名受好多人討論，已成功吸引勤管家關注。技能：卡通式港普
Chino－富家痴佬，意大利白手黨話事人，為擴大家族勢力而請求與戴美人結婚。口頭禪：「Mamma Mia」技能：食字

隨著第五波新冠疫情嚴峻，阿正、Elsie同埋其他聲演DJ在家工作，無得喺公司錄音，以致喱個環節由2022年2月23號暫停至4月20號，取而代之嘅係「隔離新抱無我咁好」。

由於颱風馬鞍吹襲香港，2022年8月24號嗰集暫停播出，改為打風特別環節「風OUT！！！」。

2022年10月5號到26號期間暫停，取而代之嘅係「Halloween Special：Bad Time Story」。

2023年2月15號暫停，改為播出阿正生日驚喜嘅制作特輯。

SONG BUILD～作首歌俾你
Phone-in環節，聽眾分享佢嘅經歷。阿正同Elsie聽完各自為聽眾即興唱作一首歌，聽眾聽完揀最鍾意邊首去決定邊個贏呢個環節，贏家獲得勝利巡遊再唱首歌，逢星期四播出。

阿正同Elsie喺第五波新冠疫情嚴峻期間在家工作，由2022年2月17號起到4月14號改為讀出聽眾嘅經歷抑或播放聽眾講件事嘅錄音，仲會將兩首歌擺上專頁畀廣大聽眾投票，因此暫停勝利巡遊。
自從2022年4月14號恢復Phone-in，聽眾可以揀phone-in或者私訊專頁分享。

遊戲Friday Night
阿正、Elsie同毫子嘅遊戲環節，玩三舖最高分贏，贏咗一舖可以揀下舖嘅先後次序，輸咗要喺專頁上載一張黑圖，逢星期五播出。

過往環節
隔離新抱無我咁好
緞練Elsie成為未來曹太嘅環節，阿正化身「烈火導師」安排形形式式嘅任務鞭策Elsie，由Elsie男友曹梓冲嘅媽媽評估Elsie過唔過關，到底Elsie可唔可以成功入到曹家嘅大門呢？喺2022年2月23號到4月20號逢星期三播出，喺最後一集預告未來會有特別篇。

Halloween Special：Bad Time Story
十月限定嘅「陰涼劇場」，講述由Elsie聲演嘅金匙搵工嘅故事，每次初來甫到都因喺當夜無意中揭露分别由毫子同阿正聲演嘅同事與上司角色之間不得外傳嘅祕密而被炒，到底金匙可唔可以成功搵到工呢？喺2022年10月5號到26號逢星期三播出。

DSE Special「特大考」
DSE好難，但係做人更難！喺2023年4月24號至5月15連續四個禮拜，分別邀請美容、心理學、地產、營養學嘅專業人士考驗阿正同Elsie唔同行業嘅知識，決定邊個先係生活狀元！逢禮拜一播出。

播放時間同埋節目安排
2021年9月20號起：逢禮拜一到五晚上十一點到深夜十二點播出
2021年12月15至17號，由於Elsie放假關係，岑珈其擔任客席主持，以及參與16號同埋17號嘅主題環節。
2022年1月26至31號，由於阿正放假關係，節目上半部份改為由Elsie主持嘅Music Show，至於26至28號嘅主題環節改做限定環節「Elsie 成語特訓班」：梁子化身書僮以估典故同埋玩接龍同Elsie惡補中文成語！
2022年2月21至22號，由於Elsie因病關係，節目改為由阿正主持嘅Music Show，下半部份嘅主題環節暫停播出。
2022年5月11至18號，由於阿正放假關係，徐㴓喬擔任客席主持，以及參與期間嘅主題環節。11號同埋18號嘅「痴女正傳」改做兩集「臨時劇場－特務替工」。
2022年6月27至7月1號，由於阿正因病關係，節目僅由Elsie主持，27至29號嘅主題環節暫停播出，以Music Show取代。30號同1號嘅主題環節改做單人版：Elsie喺30號嘅「SONG BUILD」接聽特別聽眾「東尼」並為佢作歌，喺1號嘅「遊戲Friday Night」同3位聽眾玩。
2022年8月15至19號，由於Elsie放假關係，節目改為由阿正主持嘅限定環節「Pretty Bad 漂亮壞戀愛課程」：每晚邀請唔同嘉賓做導師，上半部份傳授戀愛心得，下半部份接聽眾phone-in分享佢嘅戀愛疑難，阿正同導師聽完提出解決方法。導師有：Gao + Winka@COLLAR、魔法塔羅師Jan Jan、李靖筠、林欣彤、劉沛蘅。
2022年11月14至25號，由於Elsie放假關係，李靖筠以臨時DJ名「格勒底斯」擔任客席主持，以及參與期間嘅主題環節。主題環節前加插限定小環節「Elsie旅遊哂命日記」：Elsie分享同Agent L去日本公幹期間嘅所見所聞。
2023年2月6至10號，由於阿正放假關係，節目改為由Elsie solo呈獻「情人節前席特別篇－跳皮EL比特！」：每晚都邀請一對情侶上到節目，有before the night ends+江慧楓、per se、Elka@Lolly Talk+Boris、小塵埃、林奕匡+Riko，並以快問快答同埋假設性問題考驗佢哋。
2023年5月24號，由於阿正因病關係，上半部份嘅Chit-chat有Woody同梁子擔任客席主持，下半部份嘅「痴女正傳」暫停播出，改為限定環節「解夢大師E夢」：一班商台DJ去同化身成「解夢大師E夢」嘅Elsie講一個最近發過嘅夢，E夢大師就會向佢哋作專業嘅解夢。
2023年6月21至26號，由於Elsie放假關係，李靖筠以臨時DJ名「格勒底斯」擔任客席主持，以及參與期間嘅主題環節。
2023年7月5號，由於阿正放假關係，Oscar、Woody同埋阿酸擔任客席主持，以及參與下半部份全新嘅主題環節「即興劇場」。
2023年7月12至14號，由於阿正放假關係，徐㴓喬擔任客席主持，以及參與期間嘅主題環節。12號嘅「痴女正傳」改做「即興劇場」。

每集主題

2021年

2022年

2023年

Bad Girl佬重溫網頁
Bad Girl佬嘅Facebook專頁
Bad Girl佬嘅Instagram專頁

|-
|width=30% align=center|上一節目聖艾粒忌廉夜校
|width=40% align=center|Bad Girl佬2021年9月20號－(23:00-24:00)
|width=30% align=center|下一節目宇宙船／漫事屋

叱咤903節目